WALKMAN-brugervejledning
Udskriv
Hovedside > Vigtige oplysninger > Foranstaltninger > Forsigtigt

## Forsigtigt

Bemærkninger om brug
Bemærkninger om omgivelserne
Bemærkninger om håndtering af afspilleren
Bemærkninger om at beskytte afspilleren mod at blive våd
Bemærkninger om skærmen

### Bemærkninger om brug

Følgende beskrivelser er vigtige, når du bruger afspilleren. Du skal følge instruktionerne nedenfor.

- Du må ikke røre det genopladelige batteri med hænderne, hvis det er utæt. Der kan være resterende batterivæske i afspilleren, og du skal derfor kontakte den nærmeste Sony-forhandler, hvis batteriet har været utæt. Hvis væsken kommer i øjnene, må du ikke gnide i dem, da det kan føre til blindhed. Skyl øjnene med rent vand, og søg læge.
  Hvis du får væske på huden eller tøjet, skal det omgående vaskes af. I modsat fald kan det forårsage forbrænding eller personskade. Søg læge, hvis du bliver forbrændt eller skadet af væske fra batteriet.

- Du skal slukke afspilleren, hvis den forårsager interferens i radio- eller tv-modtagelser, og derefter flytte den væk fra radioen eller tv'et.

- Under særlig tørre luftforhold kan du eventuelt mærke en svag kilden i ørerne. Dette skyldes statisk elektricitet, der ophobes i kroppen, og er ikke en fejl i afspilleren.
  Effekten kan minimeres ved at bære tøj, der er fremstillet af ikke-syntetiske materialer.

- Når du bruger en rem (medfølger ikke), skal du passe på, at den ikke hænger fast i andre genstande, som du går forbi. Du skal også være forsigtig med at svinge afspilleren i remmen, da du kan ramme andre personer.

- Du må ikke bruge afspilleren under start og landing ombord på fly, hvis dette er forbudt.

- Hvis der opstår lyn- eller tordenvejr, skal du omgående tage høretelefonerne af og stoppe med at bruge afspilleren.

- Hvis du får en allergisk reaktion over for de medfølgende høretelefoner, skal du omgående holde op med at bruge dem og søge læge.

### Bemærkninger om omgivelserne

- Du må aldrig bruge afspilleren på steder, hvor den udsættes for kraftigt lys, ekstreme temperaturer, fugt eller vibrationer. Du må heller aldrig efterlade afspilleren på steder, hvor den udsættes for høje temperaturer, f.eks. i en bil, der er parkeret i solen, eller på steder, hvor den udsættes for direkte sol. Afspilleren kan blive misfarvet, slå sig eller blive beskadiget.

- Du må ikke efterlade afspilleren på steder, hvor den udsættes for meget støv.

- Du må ikke efterlade afspilleren på ustabile overflader eller i skrå stilling.

### Bemærkninger om håndtering af afspilleren

- Du skal tage fat i høretelefonernes stik, når høretelefonerne fjernes fra afspilleren. Hvis du trækker i høretelefonernes ledning, kan den gå i stykker.

- Du må ikke udsætte LCD-skærmen for kraftige overfladepåvirkninger. Dette kan forvrænge farverne eller lysstyrken og medføre fejl på LCD-skærmen.

- Du skal følge foranstaltningerne nedenfor, når afspilleren bruges, for at undgå at kabinettet slår sig, eller at der opstår fejl i afspilleren.

- Kontroller, at du ikke sætter dig ned med afspilleren i baglommen.

- Kontroller, at høretelefonernes ledning ikke er viklet rundt om afspilleren, når den lægges i en taske, og sørg for, at tasken ikke udsættes for kraftige stødpåvirkninger, når høretelefonerne og afspilleren ligger i den.

### Bemærkninger om at beskytte afspilleren mod at blive våd

- Du må ikke udsætte afspilleren for vand. Afspilleren er ikke vandtæt. Husk at følge nedenstående foranstaltninger.

- Pas på, du ikke taber afspilleren ned i en vask eller anden beholder, der er fyldt med vand.

- Du må ikke bruge afspilleren på steder, hvor der er fugt eller i dårligt vejr, f.eks. i regn- eller snevejr.

- Du må ikke udsætte afspilleren for vand.
  Hvis du rører ved afspilleren med våde hænder eller lægger den i noget fugtigt tøj, kan den blive våd og gå i stykker.

### Bemærkninger om skærmen

- Overfladen på afspillerens skærm er lavet af glas. Når du bruger afspilleren, skal du passe på, at du ikke taber den, og at den ikke udsættes for stød, da skærmen ellers kan gå i stykker. Hvis glasset er ødelagt eller splintret, skal du stoppe med at bruge afspilleren og undgå at røre ved de ødelagte dele, da du ellers kan komme til skade.
  Skærmens overflade er forsynet med en sikkerhedsfilm. Den må ikke fjernes.

Tilbage til top