WALKMAN-brugervejledning
Udskriv
Hovedside > Fejlfinding > Mulige årsager til symptomerne > Betjening

## Betjening

Der høres ingen lyd.

- Der er skruet helt ned for lyden.

- Skru op for lyden.

- Stikket til høretelefonerne er ikke tilsluttet korrekt.

- Hvis høretelefonerne ikke tilsluttes korrekt, kommer der muligvis ingen lyd fra høretelefonerne. Skub høretelefonernes stik ind, indtil det klikker på plads [Detaljer].

- Stikket til høretelefonerne er snavset.

- Rengør stikket til høretelefonerne med en blød, tør klud.

- Hvis problemet ikke forsvinder, når du prøver forslagene ovenfor, skal du trykke på knappen RESET på afspilleren [Detaljer].

Der kan ikke afspilles data.

- Batteriet er opbrugt.

- Lad batteriet helt op [Detaljer].

- Hvis afspilleren ikke reagerer, selvom batteriet er ladet op, skal du trykke på knappen RESET for at nulstille afspilleren [Detaljer].

- [TV Output(Video)] er indstillet til [On].

- Indstil til [Off] [Detaljer].

- Datahierarkiernes niveau svarer ikke til afspillerens efter overførsel med træk og slip i Windows Stifinder.

- Anbring dataene på den korrekte placering med træk og slip [Detaljer].

- De overførte filformater understøttes ikke.

- Se [Detaljer] for yderligere oplysninger om formater, der kan afspilles. Ikke alle filer kan afspilles, afhængigt af bestemte filspecifikationer.

- Du har placeret lyd-MP4-filer i en videomappe med træk og slip.

- Placer dem i mappen [MUSIC] med træk og slip.

- Den begrænsede afspilningsperiode for et musiknummer er udløbet som følge af abonnementsforhold osv.

- Musiknumre med en udløbet begrænset afspilningsperiode kan ikke afspilles. Opdater dem med den software, som de blev overført med.

Musiknumre eller fotos kan ikke slettes på afspilleren.

- Du kan ikke slette musiknumre eller fotos på afspilleren.

- Dataene skal slettes med den software, som de blev overført med, eller med Windows Stifinder.

Overførte data vises ikke på listen.

- Videoer og fotos i et format, som ikke understøttes, kan muligvis ikke registreres af afspilleren og vises muligvis ikke i en liste [Detaljer].

- Hvis du omdøber en videofil, som overføres fra en computer til afspilleren, eller flytter den til en anden mappe, registreres den muligvis ikke af afspilleren og vises muligvis ikke i en videoliste.

- Dataene blev anbragt på en forkert placering med træk og slip.

- Anbring dataene på den korrekte placering med træk og slip [Detaljer].

- Afspillerens indbyggede flashhukommelse er blevet formateret med Windows Stifinder.

- Den indbyggede flashhukommelse skal formateres på afspilleren [Detaljer].

- USB-kablet (medfølger) blev fjernet fra afspilleren under en igangværende dataoverførsel.

- Overfør de brugbare filer til computeren igen, og formater den indbyggede flashhukommelse på afspilleren [Detaljer].

Musiknumre afspilles kun inden for et begrænset afspilningsområde, f.eks. inden for ét album.

- [Playback Range] [Detaljer] er indstillet til [Selected Range].

- Indstillingen for afspilningsområdet ændres.

Der genereres støj.

- Støjreduktion er indstillet et stille sted.

- Støj har tendens til at være mere mærkbar et stille sted eller afhængig af støjtypen. Deaktiver støjreduktion [Detaljer]. Derudover er de medfølgende høretelefoner konstrueret til en ret høj følsomhed, så effekten af støjreduktionen maksimeres støjende steder såsom udendørs eller i et tog. Derfor kan det være, at du hører hvid støj et stille sted, selvom du deaktiverer støjreduktion.

- En enhed, der udsender radiosignaler, f.eks. en mobiltelefon, bruges i nærheden af afspilleren.

- Når du bruger udstyr som mobiltelefoner, skal de holdes på afstand af afspilleren.

- Musikdata, der er importeret fra cd'er osv., er beskadigede.

- Slet dataene, importer og overfør dem igen. Når du importerer data til computeren, skal du lukke alle andre programmer for at undgå, at dataene beskadiges.

- De overførte filformater understøttes ikke. Se [Detaljer] for flere oplysninger.

- Ikke alle musiknumre kan afspilles, afhængigt af bestemte filspecifikationer.

- Stikket til høretelefonerne er snavset.

- Rengør stikket til høretelefonerne med en blød, tør klud.

Funktionen støjreduktion fungerer ikke.

- Funktionen støjreduktion er deaktiveret.

- Indstil [Noise Canceling: On/Off] til [On] [Detaljer].

- Du bruger andre høretelefoner end de medfølgende.

- Brug de medfølgende høretelefoner.

- De medfølgende høretelefoners ørepuder har en forkert størrelse eller bruges forkert.

- Størrelsen på ørepuderne ændres, eller ørepudernes position justeres, så de passer bekvemt til dine ører [Detaljer]. Hvis du skifter ørepuderne, skal du sætte dem ordentligt fast på høretelefonerne, så ørepuderne ikke falder af og bliver siddende i dine ører.

- Mikrofonens følsomhed er ikke justeret korrekt.

- Afspilleren er justeret fra fabrikkens side, så støjreduktionseffekten maksimeres. Du kan dog opnå mere effektivitet ved at øge eller reducere følsomheden på mikrofonen, som er integreret i de medfølgende høretelefoner. Juster funktionen støjreduktion igen [Detaljer].

- Afspilleren bruges et stille sted.

- Funktionen støjreduktion har muligvis ingen effekt et stille sted eller afhængigt af støjtypen.

- Det valgte digitalfilter er ikke egnet til reducering af baggrundsstøjen på stedet.

- Indstil [Select NC Environment] til den mest egnede indstilling for stedet [Detaljer].

Indstillingen [VPT(Surround)] eller funktionen [Clear Stereo] fungerer ikke.

- Ved afspilning på eksterne højtalere med holderen (medfølger ikke), fungerer indstillingerne [VPT(Surround)] og funktionen [Clear Stereo] muligvis ikke, da afspilleren kun er konstrueret til kompatible høretelefoner. Dette er ikke en fejl.

Afspilleren reagerer ikke på nogen knapper.

- Knappen HOLD er indstillet til HOLD.

- Skub knappen HOLD på højre side i modsat retning [Detaljer].

- Der er dannet kondens i afspilleren.

- Lad afspilleren tørre i nogle få timer.

- Det resterende batteriniveau er lavt eller utilstrækkeligt.

- Slut afspilleren til en tændt computer for at lade batteriet op [Detaljer].

- Hvis du forsøger at lade batteriet op, uden at der sker ændringer, skal du trykke på knappen RESET for at nulstille afspilleren [Detaljer].

- Afspilleren er sluttet til en computer via USB-forbindelse.

- Fjern USB-kablet for at bruge afspilleren.

Afspilningen stopper ikke.

- På denne afspiller er der ingen forskel på at stoppe og sætte på pause. Når du trykker på knappen , vises , og afspilningen sættes på pause/stopper.

Lyden er ikke høj nok.

- [AVLS (Volume Limit)] er aktiveret.

- Deaktiver [AVLS (Volume Limit)] [Detaljer].

Der er ingen lyd fra høretelefonernes højre kanal. Eller lyden fra højre kanal høres i begge sider af høretelefonerne.

- Stikket til høretelefonerne er ikke sat helt i.

- Hvis høretelefonerne ikke er tilsluttet korrekt, sendes lyden ikke korrekt. Sæt stikket til høretelefonerne i afspilleren, indtil det klikker på plads [Detaljer].

Afspilningen stoppede pludseligt.

- Det resterende batteriniveau er utilstrækkeligt.

- Slut afspilleren til en tændt computer for at lade batteriet op [Detaljer].

- Der afspilles musiknumre eller videofiler, der ikke understøttes.

- Afspil et andet musiknummer og videofil.

Der vises ingen sangtekster.

- Der er ingen sangtekstdata for musiknummeret [Detaljer].

- Opret en LRC-fil for musiknummeret for at få vist sangtekster.

- Filnavnet eller filformatet er ikke korrekt.

- Se [Detaljer] for oplysninger om reglen for filnavngivning og filformat.

Der vises ingen miniaturer (såsom cover).

- Musiknumrene er i et filformat, der understøttes af afspilleren, men indeholder ingen coveroplysninger. Der vises kun miniaturer, når musiknumrene indeholder coveroplysninger, og når filformatet understøttes af afspilleren.

- Gentag overførslen med Windows Media Player 11 eller med anden overførselssoftware.

- Navnet på miniaturen svarer ikke til videoen, eller videoer er placeret forkert.

- Placer en JPEG-fil med samme navn som videoen i mappen under mappen [VIDEO].

- Miniaturerne kan kun vises, hvis fotoene er tilknyttet miniaturer, der er i overensstemmelse med Exif-filformatet.

- Hvis du har overført et musiknummer uden cover til afspilleren, kan du ikke knytte et cover til musiknummeret, selvom du overfører det igen sammen med coveret.

- Slet musiknummeret fra afspilleren, og overfør det til afspilleren igen sammen med coveret.

Afspilleren slukkede og tændte igen.

- Afspilleren slukker og tænder automatisk i tilfælde af fejl.

Afspilleren fungerer ikke, som den skal.

- Computeren blev tændt eller genstartet, mens afspilleren var tilsluttet.

- Nulstil afspilleren ved at trykke på RESET på afspilleren [Detaljer]. Afspilleren må ikke være tilsluttet, mens computeren tændes eller genstartes.

Tilbage til top