WALKMAN-brugervejledning
Udskriv
Hovedside > Klargøring af afspilleren > Betjeningsrækkefølge for "WALKMAN" > Betjeningsrækkefølge, så du kan afspille musik

## Betjeningsrækkefølge, så du kan afspille musik

Du skal have musikfiler på din computer, før du kan overføre dem til afspilleren og afspille dem. Der er forskellige måder at få fat i musikfiler på, du kan importere dem fra cd'er, købe dem i musikbutikker online, downloade dem fra internettet og så videre.
Vær opmærksom på, at afspilleren kun kan afspille musikfiler i understøttede formater. Det kan også være, at ophavsretligt beskyttede musikfiler muligvis ikke kan afspilles afhængigt af deres ophavsretlige beskyttelse. Yderligere oplysninger om understøttede filformater findes i afsnittet [Detaljer].
Når du først har musikfiler på din computer, er du parat til at overføre dem til afspilleren. Du kan overføre musik til afspilleren på en af følgende tre måder:

#### Overførsel af musik fra cd'er med Windows Media Player

Du kan importere musik fra cd'er osv. til computeren og overføre den til afspilleren med Windows Media Player.
Se i følgende emner, hvordan du bruger Windows Media Player.

- Windows Media Player [Detaljer]

- Import af musik fra cd'er med Windows Media Player [Detaljer]

- Overførsel af musik med Windows Media Player [Detaljer]

#### Overførsel af musik fra iTunes osv. med Content Transfer

Hvis du allerede har musik liggende på computeren i iTunes osv., kan du overføre den til afspilleren med Content Transfer.
Se i følgende emner, hvordan du bruger Content Transfer.

- Content Transfer [Detaljer]

- Overførsel af musik med Content Transfer [Detaljer]

#### Overførsel af musik med træk og slip fra Windows Stifinder

Du kan overføre musik direkte med træk og slip fra Windows Stifinder på computeren.
Se i følgende emne, hvordan du bruger Windows Stifinder.

- Overførsel af musik med Windows Stifinder [Detaljer]

Tip

- Yderligere oplysninger om import af data findes i Hjælp i den relevante software.

- Yderligere oplysninger om understøttede filformater findes i afsnittet [Detaljer].

- Afspilleren bruger ikke softwaren SonicStage (softwaren SonicStage er udviklet af Sony til at administrere musik på computeren eller til at overføre musik til andre typer afspillere). Denne afspiller gør det muligt at overføre musik ved hjælp af en af de tre måder ovenfor uden brug af SonicStage.
  ATRAC-filer, der administreres af SonicStage, kan overføres til afspilleren efter konvertering til MP3-format.

Bemærkning

- Under dataoverførsel mellem afspilleren og en computer vises [Do not disconnect.] på afspillerens skærm. Mens [Do not disconnect.] vises, må du ikke fjerne USB-kablet. Dette kan beskadige de data, der overføres, eller data, der er gemt i afspilleren.

- Du må ikke lade afspilleren være tilsluttet i længere tid til en bærbar computer, der kører på batteri, da afspilleren kan aflade computerens batteri.

- Der kan opstå fejl på afspilleren, hvis du tænder eller genstarter computeren, mens afspilleren er sluttet til computeren. I dette tilfælde skal du trykke på knappen RESET på afspilleren for at nulstille den [Detaljer]. Afspilleren må ikke være sluttet til computeren under aktivering eller genstart af computeren.

Tilbage til top