WALKMAN-brugervejledning
Udskriv
Hovedside > Klargøring af afspilleren > Strøm/opladning > Opladning af batteri

## Opladning af batteri

Om tilstanden [Battery Care]
Om indikatoren for resterende batteriniveau
Batteriet i afspilleren lades op, når afspilleren er sluttet til en tændt computer.
Afspilleren skal sluttes til computeren med USB-kablet (medfølger).
Opladningen er udført, når ikonet for resterende batteriniveau i øverste højre hjørne af skærmen viser (opladningstiden er ca. 3 timer).
Første gang du bruger afspilleren, skal den lades helt op (indtil ikonet for resterende batteriniveau på skærmen viser ) – dette gælder også, hvis det er lang tid siden, du sidst har brugt afspilleren.
Bemærkning

- Efter fuld opladning skifter afspilleren automatisk til standby.

### Om tilstanden [Battery Care]

I tilstanden [Battery Care] stopper afspilleren opladningen kort før, batteriet er helt opladet. Hvis du ikke har brug for udvidet anvendelse i løbet af mange timer, kan du indstille [Battery Care] til [On] for at øge cyklusantallet for opladning og afladning, hvilket øger batteriets holdbarhed.
Se [Detaljer] om indstilling af tilstanden [Battery Care].
Bemærkning

- I tilstanden [Battery Care] forsvinder den første streg på ikonet noget hurtigere end normalt. Dette er et resultat af at stoppe opladning af batteriet, før det er helt opladet (så batteriets holdbarhed øges), og er ikke en fejl.

### Om indikatoren for resterende batteriniveau

Indikatoren for resterende batteriniveau, der vises i området med oplysninger, viser hvor meget strøm, der er på batteriet.
Stregerne på ikonet forsvinder, efterhånden som batteriet bruges. Du kan ikke bruge afspilleren, hvis [LOW BATTERY. Please Charge.] vises. I dette tilfælde skal afspilleren sluttes til computeren for at lade batteriet op. Se [Detaljer] for yderligere oplysninger om batteriets brugstid.
Tip

- Skærmen dæmpes under opladning.

Bemærkning

- Hvis du lader afspilleren op, når den ikke har været brugt længe, er det ikke sikkert, at computeren kan genkende afspilleren, eller at der vises noget på skærmen. Oplad afspilleren i ca. 30 sekunder, hvorefter den bør fungere normalt igen.

- Batteriet skal lades op ved en temperatur på mellem 5 ºC til 35 ºC. Hvis du forsøger at lade batteriet op ved en temperatur, der ligger uden for dette område, vises ikonet muligvis, og batteriet lades ikke op.

- Batteriet kan genoplades ca. 500 gange, før det skal udskiftes med et helt nyt batteri. Antallet af genopladninger afhænger af de forhold, som afspilleren bruges under.

- [Do not disconnect.] vises på skærmen, når computeren opretter forbindelse til afspilleren. I løbet af denne tid må du ikke fjerne USB-kablet (medfølger); dette kan beskadige data, der overføres (eller data, der allerede er gemt i afspilleren).

- Knapperne på afspilleren kan ikke bruges, når den er sluttet til en computer.

- Oplad batteriet mindst en gang hvert halve år eller hvert år for at reducere forringelse af batteriet.

- Nogle USB-enheder, der er sluttet til computeren, kan forhindre korrekt betjening af afspilleren.

- Vi kan ikke garantere for batteriopladningen, når afspilleren sluttes til en brugersamlet/ændret computer.

- Batteriet i afspilleren lades ikke op, hvis computeren skifter til strømbesparelsestilstand, f.eks. slumretilstand eller dvale, mens afspilleren er tilsluttet med USB-kablet. I stedet fortsætter afspilleren med at bruge batteriet, og på denne måde aflades batteriet.

- Du må ikke lade afspilleren være tilsluttet i længere tid til en bærbar computer, der kører på batteri, da afspilleren kan aflade computerens batteri.

- Computeren må ikke tændes, genstartes, vækkes fra slumretilstand eller lukkes ned, mens afspilleren er tilsluttet. Disse handlinger kan medføre fejl på afspilleren. Afbryd afspilleren fra computeren, før du udfører sådanne handlinger.

- Afspilleren kan blive varm, mens den lades op. Dette er ikke en fejl.

- Ved tilslutning til en computer med USB-kablet slettes oplysningerne om genoptagelse af det sidst afspillede musiknummer, video, billede osv. Vælg det ønskede indhold på listeskærmen igen.

Tilbage til top